हर टीम ओपनिंग बल्लेबाजों के लिहाज से किस्मतवाली नहीं होता. वॉरेल और सोबर्स की विश्वविजेता वेस्टइंडीज टीम में भी कभी अच्छी ओपनिंग जोड़ी नहीं रही. कॉनराड हंट महान ओपनिंग बल्लेबाज थे लेकिन उन्हें स्थायी साथी कभी नहीं मिला. बाद में जब रॉय फ्रेडिक्स आए तब तक हंट जा चुके थे. उसके बरक्स लॉयड को गॉर्डन ग्रीनिज और डेस्मंड हेन्स जैसी शानदार जोड़ी मिली जिसने उनकी टीम की कामयाबी में बडी भूमिका निभाई.